jkorsvik/nowiki_second_scrape_merged huggingface dataset:
Kinaray-a

Karay-a eller kinaray-a (Karay-a + infikset -in-) er et austronesisk språk talt av karay-aer som holder til for det meste i den filippinske provinsen Antique, Iloilo og andre provinser på øya Panay, og dessuten på deler av regionen SOCCSKSARGEN på Mindanao. Den er et av bisayaspråkene, særløig nært beslektet med aklanon/malaynon, capiznon og hiligaynon.
Per 2015 var det anslagsvis  1.200.000 dom talte språket, hvorav nesten halvparten i provinsene Antique og Iloilo.
Andre navn på språket er hamtikanon, hinaraya, binisaya nga karay-a og bisaya nga kinaray-a.
Amalie Milling

Amalie Milling (født 27. desember 1999 i Hørsholm) er en dansk håndballmålvakt, som spiller for den danske klubben København og det danske kvinnelandslaget.
Hun ble tatt ut i bruttotroppen til Klavs Bruun Jørgensen foran Håndball-VM 2019, men var ikke blant de 16 utvalgte.


== Referanser ==


== Eksterne lenker ==
(en) Amalie Milling – Det europeiske håndballforbundet (EHF)
Karay-a

Karay-a  kan sikte til:

Den etniske gruppe karay-a på Filippinene.
Språket karay-a eller kinaray-a på Filippinene.
Agelasinus

Agelasinus er en slekt av biller som hører til familien smellere (Elateridae).


== Utseende ==
Middelsstore, avlange, fint hårete, blanke, rødlige og mørke smellere. Hodet er rundet, forholdsvis lite. Antennene er tynne, omtrent så lange som hode + pronotum. Pronotum er trapesformet med bakhjørner som stikker rett bakover, gjerne gulaktig med mørke flekker.
Larvene er sylindriske, glatte med en voksaktig overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.


== Levevis ==
Storsmellernes larver lever for det meste i morken, død ved. Hva de spiser kan variere – noen arter synes å være hovedsakelig planteetere, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen. I likhet med mange andre arter knyttet til død ved er mange av storsmellerne sjeldne og truede arter. Denne arten finnes gjerne i vegetasjonen ved elver, men den er stort sett sjelden.


== Utbredelse ==
Slekten er utbredt i den neotropiske økosonen (nordlige Sør-Amerika).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien smellere, Elateridae
Underfamilien storsmellere, Elaterinae Leach, 1815
Stammen Synaptini Gistel, 1856
Slekten Agelasinus Candéze, 1863
Agelasinus aeneus Fleutiaux, 1920
Agelasinus antennalis Schwarz, 1900
Agelasinus campyloides Candèze, 1863
Agelasinus limbatipennis Steinheil, 1875
Agelasinus metallescens Steinheil, 1875
Agelasinus suturalis Steinheil, 1875
Agelasinus viridis Candèze, 1863


== Eksterne lenker ==
Bilde av Agelasinus sp.
(en) Agelasinus i Encyclopedia of Life 
(en) Agelasinus i Global Biodiversity Information Facility
Emma Friis

Emma Cecilie Uhrskov Friis (født 31. oktober 1999 i Herning) er en dansk håndballspiller, som spiller for den danske klubben Herning-Ikast og det danske kvinnelandslaget.
I september 2018, ble hun av EHF inkludert på en liste over de 20 beste unge håndballspillerne å se opp for i fremtiden.Hun ble tatt ut i bruttotroppen til Klavs Bruun Jørgensen foran Håndball-VM 2019, men var ikke blant de 16 utvalgte.


== Referanser ==


== Eksterne lenker ==
(en) Emma Friis – Det europeiske håndballforbundet (EHF)
Pauline Bøgelund

Pauline Bøgelund (født 17. februar 1996 i Tommerup) er en dansk håndballspiller, som spiller for den danske klubben Viborg og det danske kvinnelandslaget.
Hun ble tatt ut i bruttotroppen til Klavs Bruun Jørgensen foran Håndball-VM 2019, men var ikke blant de 16 utvalgte.


== Referanser ==


== Eksterne lenker ==
(en) Pauline Bøgelund – Det europeiske håndballforbundet (EHF)
SOCCSKSARGEN

SOCCSKSARGEN (region XII) er en region på Filippinene. Den ligger på øya Mindanao og har en lang kystlinje, og vidstrakte daler og fjellkjeder. Regionen er velkjent for sitt elvesystem. Den frembringer store mengder mat, drikkevann og energi til landet. Her er Rio Grande de Mindanao som er Mindanaos lengste og Filippinenes nest lengste elv.
Regionens navn er et akronym dannet av navnene til regionens fire provinser og en av dens byer. Denne byen er General Santos City.
SOCCSKSARGEN består av provinsene Cotabato, Sarangani, Sultan Kudarat og South Cotabato. Regionshovedstad er Koronadal i South Cotabato. Regionen omfattet frem til 21. januar 2019 også byen Cotabato City som ikke er del av noen provins.
Regionen ble tidligere kalt Central Mindanao og omfattet da provinsene Lanao del Norte, Lanao del Sur, Cotabato, Sultan Kudarat og Maguindanao.
Blant språk som tales er cebuano, hiligaynon, ilokano, cotabato manobo, tagalog og engelsk.


== Eksterne lenker ==
(en) Soccsksargen – kategori av bilder, video eller lyd på Commons 
De filippinske regioners politiske historie
Øverbysteinen

Øverbysteinen er en runestein fra eldre jernalder. Den ble funnet på gården Øverby i Rakkestad, Østfold, ca. seks kilometer sør for Rakkestad sentrum.
Steinen sto opprinnelig et lite stykke vest for gårdstunet, på et sted der det har vært et gravfelt fra jernalderen, og et gammelt veifar. I 1905 ble steinen hentet og lagt som trappestein ved inngangen til hovedbygningen. I 1990 ble huset revet og steinen ble lagt ut i hagen. I 2017 ble det oppdaget innskrifter på steinen. Den ble undersøkt av arkeologer fra Østfold fylkeskommune og Kulturhistorisk museum, som kunne konstatere at det var en ekte runeinnskrift. 
Innskriften lyder:
iu irilaR raskaR runoR in(n) isni
En foreløpig tolkning blir:
Hogg raske (dvs. dyktige) Iril runer for Isnil
Iril tolkes som en titel, kanskje det samme som jarl. Isnil er sannsynligvis et kvinnenavn. Runene og teksten dateres til 400-tallet e.Kr., det vil si til folkevandringstiden.
Mia Vabø

Anne Marie («Mia») Vabø (født 1958) er en norsk sosiolog, som arbeider som seniorforsker ved Velferdsforskningsinstituttet NOVA ved Oslomet – storbyuniversitetet.


== Utdanning ==
Vabø er utdannet ved Institutt for sosiologi og samfunnsgeografi ved Universitetet i Oslo. 
I 2007 tok hun doktorgrad med avhandlingen Organisering for velferd. Hjemmetjenesten i en styringsideologisk brytningstid.


== Forskning ==
Vabø forsker på en rekke sider av helse- og velferdstjenester i flere land.


== Referanser ==
John Vegard Schow

John Vegard Schow (født 1972) er en norsk pianist, komponist, låtskriver og musikkprodusent. Han grunnla selskapet Make Music AS i 2001 og Make Music Publishing AS sammen med Jørn Lavoll i 2010. 
Schow har jobbet med artister, musikere og skuespillere fra Norge, Storbritannia, Tyskland, Australia, USA m.v. 


== Diskografi ==


=== Egne utgivelser ===
Schow Trio: Blått Hjerte (2013) Mikset av Jan Erik Kongshaug
Journey Home (2017)
Heal me (2017)
Close to me (2019)
FOG (2019)
Fog (Official Video) (2019) med danseren Klara Mårtensson fra Den Norske Opera & Ballett


=== Utgivelser sammen med andre ===
Hvor er du? (2001)
Sammen i lovsang (2004)
Sommerfugl (2018)


== Referanser ==


== Eksterne lenker ==
Offisielt nettsted
Litifisering

Litifisering er dannelsen av bergart fra sedimenter. Det skjer ved at mineralkorn presses kraftig sammen (ca 40%), som kommer av stor mektighet på avsetninger. Stor mektighet øker kornkontakten som fører til attraksjon. I tillegg til økt temperatur slik at en svak rekrystallisering mellom kornene kan starte.
Porevann vil også løse opp de mineralene som er mest lettløselige slik at de binder seg som en film som limer sammen kornene. Først skjer det med jernforbindelser, og ved høyere temperaturer dypere i jorda skjer det sementering ved kalk og silika. Det vil først gi løse bergarter som sandstein og sandskifer. Dypere og varmere og over lengre tid, vil det gi sterkere skifer og etterhvert vil det skje metamorfose.
Näsijärvi

Näsijärvi er en innsjø i det sørlige Finland. Den ligger i kommunene Tammerfors, Ylöjärvi og Ruovesi i landskapet Birkaland. Näsijärvi ligger 95,4 moh. Innsjøen dekker en flate på 254,64 km², og strandlinjen er 759 km lang. Gjennomsnittlig dybde er 13,7 m, og maksimal dybde er 61 m. Näsijärvi drenerer gjennom Tammerfors ström (Tammerkoski) i Pyhäjärvi, som ligger 77 moh. Byen Tammerfors er grunnlagt ved fossen. Pyhäjärvi drenerer i sin tur gjennom Kumo älv til Bottenhavet.


== Referanser ==
Prudboj

Prudboj (russisk: Прудбой) er et landlig område (en landsby) i Kalachyovsky Distriktet, Volgograd Oblast, Russland. Folketallet var 798 i 2010. Det er 24 gater i landsbyen.


== Referanser ==
Donaugåseblom

Donaugåseblom (Cota austriaca) er en ett- eller toårig urt i kurvplantefamilien. Den har hvite randkroner og kan forveksles med hvit gåseblom. Arten hører hjemme i Sørøst-Europa og Vest-Asia. I Norge er den funnet noen få ganger ved møller der det losses korn fra svartehavslandene.


== Litteratur ==
«Donaugåseblom Cota austriaca». Fremmedartsbasen 2018. Artsdatabanken. Besøkt 15. november 2019. 
«Cota austriaca». Manual of the Alien Plants of Belgium. Artsdatabanken. Besøkt 15. november 2019. 
W. Greuter (2006). «Cota austriaca». Compositae (pro parte majore). – I: W. Greuter og E. von Raab-Straube (red.): Compositae. Euro+Med Plantbase - the information resource for Euro-Mediterranean plant diversity. Besøkt 15. november 2019. 


== Eksterne lenker ==
(en) Donaugåseblom i Encyclopedia of Life 
(en) Donaugåseblom i Global Biodiversity Information Facility 
(no) Donaugåseblom hos Artsdatabanken 
(sv) Donaugåseblom hos Dyntaxa 
(en) Donaugåseblom hos NCBI 
(en) Donaugåseblom hos The International Plant Names Index 
(en) Donaugåseblom hos Tropicos 
(en) Kategori:Cota austriaca – bilder, video eller lyd på Wikimedia Commons 
(en) Cota austriaca – galleri av bilder, video eller lyd på Wikimedia Commons 
Cota austriaca – detaljert informasjon på Wikispecies
Pyhäjärvi (innsjø)

Pyhäjärvi er en innsjø i det sørlige Finland. Den ligger i kommunene Vesilahti, Tammerfors, Lembois, Nokia og Birkala i landskapet Birkaland. Pyhäjärvi ligger 77,2 moh. Innsjøen dekker en flate på 121,61 km², og strandlinjen er 450,27 km lang. Gjennomsnittlig dybde er 5,5 m, og maksimal dybde er 46 m. Innsjøen inngår i Kumo älvs hovednedbørsfelt. Näsijärvi drenerer i Pyhäjärvi gjennom Tammerfors ström (Tammerkoski). Byen Tammerfors er grunnlagt ved fossen. Pyhäjärvi drenerer i sin tur gjennom Kumo älv til Bottenhavet.


== Referanser ==
Asjuluk

Asjuluk er et øvingssenter for De russiske luft- og romfartsstyrkene på grensa til Kasakhstan.


== Referanser ==


== Kilder ==
Полигон Ашулук (фоторепортаж)
Итоги ашулукского этапа
Внезапная проверка боеготовности авиации и сил ПВО Центрального военного округа 2015 года
Hjørdis Solaas

Hjørdis Solaas (født 1. august 1901, død 8. desember 1991) var en norsk forfatter. Hun skrev blant annet barne- og ungdomsbøker og oversatte bøker fra svensk og dansk. Hun debuterte i 1935 med "ungpikeromanen" Bare det kunde hende noe.


== Bibliografi ==
Bare det kunde hende noe (1935)
Vi skal samme vei (1936)
Sånn skal det være (1937)
Det skulde du bare vite (1942)
Den som lever får se (1944)
Bare gjør det (1945)
Jeg kunne ikke la være (1946)
Hvem er hvem? (1948)
Den gule silkekjolen (1949)
Et liv i toner : en roman om Beethoven (1950)
Toril og gjengen (1952)
Onsdag klokken 18 (1953)
Ung mann med poplinskappe (1955)
Aggis første jobb (1956)
Aggi og Lisa (1957)
Pass deg, Aggi! (1958)
Aggi får en nøtt å knekke (1959)
Hva skal Siri bli? (1960)
Siri - og det ene sekundet (1962)
Siri vant! (1963)


== Referanser ==
Tsentr-2015

Tsentr-2015 (russisk: «Центр-2015») var en planlagt russisk militærøvelse på strategisk nivå som ble gjennomført i perioden 14. til 19. september 2015 i Sentrale militærdistrikt under ledelse av 
den russiske Generalstaben. 95.000 soldater, 7000 militære kjøretøy, 170 militære fly og 20 skip var involvert i øvelsen.


== Referanser ==
Arenaria

Arenaria (steinvendere) er en slekt i snipefamilien og inkluderer kun to arter. Slekten sorteres i det monotypiske tribuset Arenariini, som er ett av to tribus i underfamilien Calidrinae.


== Inndeling ==
Inndelingen følger HBW Alive og er i henhold til Piersma & Bonan (2019).

Charadriiformes, vade-, måse- og alkefugler
Chionidi, slirenebbfugler
Charadrii, lofugler
Scolopaci (Limicoli), snipefugler
Pedionomidae, slettevandrerfamilien
Thinocoridae, rypesnipefamilien
Rostratulidae, riksesnipefamilien
Jacanidae, bladhønsfamilien
Scolopacidae, snipefamilien
Numeniinae,
Limosinae,
Calidrinae,
Arenariini, monotypisk
Arenaria, (steinvendere)
A. interpres, steinvender (steindreier)
A. melanocephala, svartsteinvender, monotypisk
Calidrini,
Scolopacinae,
Tringinae,
Turnici, springvaktelfugler
Lari, måkefugler


== Referanser ==


== Eksterne lenker ==
(en) steinvendere – oversikt og omtale av artene i WORMS-databasen 
(no) steinvendere hos Artsdatabanken 
(sv) steinvendere hos Dyntaxa 
(en) steinvendere hos Fossilworks 
(en) steinvendere hos ITIS 
(en) steinvendere hos NCBI 
(en) Kategori:Arenaria (Scolopacidae) – bilder, video eller lyd på Wikimedia Commons 
(en) Arenaria (Scolopacidae) – galleri av bilder, video eller lyd på Wikimedia Commons 
Arenaria (Scolopacidae) – detaljert informasjon på Wikispecies
Robinsonlisten

Robinsonlisten er en intern liste i Det Centrale Personregister over forbrukere som har frabedt seg uoppfordrede skriftlige og telefoniske henvendelser i markedsføringsøyemed. Lignende ordninger finnes i de fleste andre vestlige land, bl.a. Tyskland og Storbritannia.
Navnet stammer fra figuren Robinson Crusoe i Daniel Defoes roman av samme navn, som bodde på en øde øy og dermed ikke fikk noen post. Opptak på Robinsonlisten fritar forbrukeren for markedsføring pr. e-post, brev, mobiltelefon, fastnettelefon eller fax − men ikke såkalte adresseløse forsendelser (tilbudsaviser m.v.). Opptak på listen skjer ved henvendelse til folkeregisteret. Før en virksomhet henvender seg til forbrukeren er den forpliktet til å undersøke om forbrukeren er oppført på Robinsonlisten. Hvis det er tilfellet, kan virksomheten ikke kontakte forbrukeren. Overtredelser kan medføre rettssaker. Vise virksomheter spesialiserer seg i å «vaske» databaser med navn og adresser − dvs. sortere ut forbrukere som er oppført på Robinsonlisten.
Personer med navn- og adressebeskyttelse opptrer dog ikke på listen, som oppdateres hvert kvartal og stilles til rådighet for virksomhetene av Det Centrale Personregister. Robinsonlisten har kun betydning for markedsføring, og man kan således fortsatt motta henvendelser fra foreninger, analyseinstitutter og forskere, liksom man også kun kan beskytte seg mot ubedt markedsføring. Folkeregistrene tilbyr dog også en såkalt forskerbeskyttelse.
Robinsonlisten ble innført i Danmark i 2000 gjennom en endring av markedsføringsloven og persondataloven. Registeret blir administrert av bopelkommunen, hvor tilmelding kan foretas.


== Lekkasje ==
Den 2. juli 2014 ble listen feilaktig utgitt med CPR-numre, hvormed 900.000 CPR-numre ble lekket. Datalekkasjen oppsto som følge av en feil hos CSC.I kjølvannet av lekkasjen er det også kommet frem at adgangen til listen, frem til 3. juli 2014, var beskyttet med brukernavnet «robinson» og passordet «listen».


== Referanser ==


== Eksterne lenker ==
Om Robinsonlisten på borger.dk
Khmelevka

Khmelevka (russisk: Полигон Хмелевка) er et øvingsområde i Kaliningrad oblast mest brukt av Østersjøflåten og Russlands marine for landgangsøvelser.


== Referanser ==
Pabasa ng Pasyon

Pabása ng Pasyón (tagalog for «Lesning av lidelsen» (=lidelseshistorien), ofte omtalt bare som Pabása, er en katolsk devosjon utberedt på Filippinene og populær under Den stille uke. Den er en andaktsfull uavbrutt sang av Pasyón, et episk dikt fra tidlig 1500-tall som gjengir Jesu Kristi liv, lidelse, død og oppstandelse. Versene bygger på Bibelen og andakten gjennomføres hver Stille Uke der det er innarbeidet tradisjon.


== Beskrivelse ==
Leserne er vanligvis grupper som vekselvis resiterer, synger, versene fra boken, kalt Pasyon, som andakt for oppfyllelse av en panatà (som kan  være et løfte, et votivoffer eller en takksigelse). Den moderne Pabasa kan messes a cappella eller akkompagnert med musikkinstrumenter som gitar, trekkspill, piano, eller av et rondallaensemble. 
Det er to dominerende måter på synge/resitere/messe på. Den første er med alternerende sang av to personer, eller to grupper. Den andre er annerledes er ved det at det veksles for hver eneste stanza.
Selv om det er Kristi lidelse, død og oppstandelse som er det sentrale i andakten, beskriver versene dessuten frelseshistorien med gjengivelser fra Det gamle testamente og fra Jesu liv fra fødsel og frem til inntoget i Jerusalem, og tar også opp tråden etter oppstandelsen med gjengivelse av etterfølgende bibelfortellinger og begivenheter fra tidlig kirkehistorie.  


== Fremvekst ==
Før tradisjonen utviklet seg til det rituale som det har vært siden i det minste ut på 1900-tallet, dreide det seg om tidlige former introdusert av de spanske munkemisjonærer til de forskjellige folkegrupper på de filippinske øyer som andakt og kateketisk støtte og som fikk noe forskjellige nedslag og utforming fra område til område, fra folkegruppe til folkegruppe. Fra en periode som strekker seg fra 1500-tallet til den spanske kolonitidens avslutning i 1898, inkorporerte filippinerne de impulser de fikk fra de spanske presters liturgiske sang/messing med den eldgamle skikk å synge episke historier ved de store anledninger. Dermed er de varierende gamle lokale sangstiler gjenkjennelige, lik de stiler og teknikker som er kjennetegnende for de forskjellige landsdeler og grupper, som tagalogene, ilocanoene og Visayas' folkegrupper.


== Varighet ==
Lesingen eller syngingen av ritualet, som er mer utbredt i landlige områder, støttes gjerne av religiøse katolske organisasjoner. Pabasa utføres kontinuerlig natt og dag, og kan vare i tre dager til ende. Pabasa kan begynne på mandag i den stille uke (dagen etter Palmesøndag); den kan også begynne om ettermiddagen Skjærtorsdag.  I sisnevnte tilfelle avsluttes den vanligvis om morgenen på Langfredag.I Norge er det de kortere versjoner som fremføres innen de filippinske katolske miljøer. Siden 1980-tallet har det vært årviss tradisjon i lokalene til St Olav kirke i Oslo å fremføre pabasa fra Skjærtorsdag (etter messens avslutning) til før Langfredagens liturgi begynner i kirken.


== Referanser ==


== Eksterne lenker ==
Listen to a recording of the Pasyón in 21 parts
Orfeus’ testamente

Orfeus' testamente, (originaltittel: Le testament d'Orphée) er et fransk spillefilm fra 1960 med dreiebok og regi av Jean Cocteau. Cocteau spiller selv hovedrollen i filmen. Andre medvirkende er Édouard Dermit, Henri Crémieux og María Casares.
Dette er siste del av Cocteaus "Orfiske trilogi", og følger En dikters blod (1930) og Evige lenker (1950).


== Medvirkende ==
Jean Cocteau: seg selv / Orfeus
Jean Marais: Oidipus
Maria Casarès: prinsessen, dødens sendebud
François Périer: Heurtebise, hennes sjåfør
Édouard Dermit: Cégeste
Alice Heyliger: Eurydike
Claudine Auger: Minervasamt gjesteroller i alfabetisk rekkefølge:
Françoise Arnoul, Charles Aznavour, Lucia Bosè, Yul Brynner, Nicole Courcel, Henri Crémieux, Luis Miguel Dominguín, Daniel Gélin, Jean-Pierre Léaud. Pablo Picasso, Françoise Sagan, Alice Sapritch, Annette Stroyberg, Roger Vadim


== Referanser ==


== Eksterne lenker ==
(en) Orfeus' testamente på Internet Movie Database 
(sv) Orfeus' testamente i Svensk Filmdatabas 
(da) Orfeus' testamente i Danmark Nationale Filminstitut 
(fr) Orfeus' testamente på Allociné 
(nl) Orfeus' testamente på MovieMeter 
(en) Orfeus' testamente på AllMovie 
(en) Orfeus' testamente på Turner Classic Movies 
(en) Orfeus' testamente på Rotten Tomatoes
Rajevskij

Rajevskij (russisk: Раевский полигон) er et øvingsområde som brukes av militære styrker innen Søndre militærdistrikt i Russland.


== Referanser ==
Leira (Trondheim)

Leira er et område og en gård i Trondheim, rundt seks km sør for Trondheim sentrum (Midtbyen). Leira gods, også skrevet Leren, tidligere Kroghsminde, ligger øst for Nidelva og Øvre Leirfoss og vest for Tverreggen. 

Navnet kommer fra navnet på bekken som renner over gårdsvaldet. Leira ble for første gang nevnt i 1277, og tilhørte i middelalderen erkebiskopen. I 1647 var gården delt i to bruk, og i 1664 i fire. 
Industrien på Leira har en lang historie, og Øvre Leirfoss like ved har vært energikilden for industridriften. Sagen på gården ble nevnt første gang i 1617, og i 1629 ble det oppført enda en sag i Leirfossen. På husmannsplassen Fossaplass ved Nedre Leirfoss ble det grunnlagt et kobbervalseverk (Leren valseverk) av oberst Georg Frederik von Krogh i 1810. Kobbervalseverket ble avviklet i 1816, og Leren Kromfabrik ble opprettet i 1831 i bygningene som tidligere huset det. 
Leira kapell ligger like nord for Leira gods, og ble oppført i 1898 som bedehus. Kapellet er en tømmerbygning i en etasje med en toetasjes tverrfløy, og er kledd med rødmalt, stående panel. Det ble innviet som kapell i 1954. Like nedenfor Leira gods og Øvre Leirfoss ligger Leira naturreservat, opprettet i 1987. Fredningen beskyttet en gråor/almeskog med rik bunnvegetasjon.


== Litteratur ==
Bratberg, Terje T.V. (1996). Trondheim byleksikon. Kunnskapsforlaget. ISBN 8257306428.
Dronning Louise-broen

Dronning Luise-broen (russisk: Мост королевы Луизы, litauisk: Karalienės Luizos tiltas, tysk: Königin-Luise-Brücke) binder sammen byen Sovetsk (Tilsit) i sør med Panemunė i nord, over elven Nemunas (Memel). Siden 1946 har den vært grensebro mellom Kaliningrad oblast i Russland og Litauen. Broen lå tidligere på grensen mellom Tyskland og Prøyssisk Litauen.
Den er oppkalt etter  Luise von Mecklenburg-Strelitz.


== Historie ==
Frem til 1906 var det en pontongbro her. Som trafikken tiltok strakk den ikke til, og da bygde man en 416 m lang bro, som bestod av tre  buebrofagverk av jern med trekkbånd og lengder på 105 m hver, og en klaffebro. På bysiden står fortsatt den markante broportalen. Den bar innskriften KÖNIGIN LUISE-BRÜCKE. Den barokke byggestilen passet til Deutsche Kirche som lå like i nærheten. Den 18. oktober 1907 – hundre år etter Freden i Tilsit og Luises bønnegang til Kaiser Napoleon – ble den innviet. Foran broportalen var klappbroen, som gav rom til inntil 12 m brede skip med høy mast. Under buene var gjennomfartshøyden på 19 m.Ved begynnelsen av første verdenskrig, i august 1914, hadde russiske styrker inntatt Tilsit. Da de trakk seg ut ville de sprenge broen. Den prøyssiske artillerikaptein Fletcher klarte den 12. september 1914 å kappe lunten. Broen klarte seg. Kornmarkedet ved Deutsche Kirche fikk nå navnet Fletcher-Platz.
I andre verdenskrig sprengte tyske pionerstyrker broen i 1944. Dette var ikke nok for å stanse den russiske erobring i 1945. Den sørlige broportalen ble stående. Til erstatning kom det en pælebro av tre. I 1946/47 ble de ødelagte brorester fjernet og det ble bygs en buebro i tre. Men denne broen tålte ikke isgang og flom, og måtte snart tas ned. Så ble det på 1960-tallet i dens sted bygd en bro i stål. Broportalen ble inkorporert i forenklet form.


== Bildegalleri ==

		
		
		


== Referanser ==


== Litteratur ==
Ruth Kibelka: Die Brücke von Tilsit. Annaberg Nr. 7, Kap. 3 Annaberger Annalen
Dieckmann: Straßenbrücke über die Memel bei Tilsit, Königin-Luise-Brücke. In: Zeitschrift für Bauwesen, Jg. 59, 1909, Heft I bis III, Sp. 59–72 (Digitalisat)


== Eksterne lenker ==
(en) Queen Louise bridge – kategori av bilder, video eller lyd på Commons
YouTube